Ziemeļu iela (Liepāja)
Šis raksts ir par ielu Liepājā. Par citām jēdziena Ziemeļu iela nozīmēm skatīt nozīmju atdalīšanas lapu. Ziemeļu iela ir iela Liepājā, kas atrodas Ziemeļu priekšpilsētas apkaimē. Iela sākas krustojumā ar Krūmu ielu un beidzas krustojumā ar Tāšu ielu. Ielas garums ir aptuveni 1240 metru un to sedz gan asfalts, gan grants. Ielas apbūve pārsvarā sastāv no savrupmājām un ražošanas ēkām. Ziemeļu ielā 19 atrodas tekstilizstrādājumu ražošanas uzņēmums Lauma Fabrics.